Rutger Hauer
Rutger Oelsen Hauer bio je holandski glumac, pisac i ekolog. Godine 1999. holandska publika ga je proglasila za najboljeg holandskog glumca stoljeća. Hauerova karijera započela je 1969. sa naslovnom ulogom u holandskoj televizijskoj seriji Floris, a proslavio se sa svojom glavnom ulogom u filmu iz 1973. Užitak na turski način, koji je 1999. godine proglašen najboljim holandskim filmom stoljeća. Nakon stjecanja međunarodne slave filmom Vojnik narandža 1977, opredjeljuje se za američke filmove poput Noćne ptice (1981) i Istrebljivač (1982), gdje u potonjem glumi samosvjesnog androida Roya Battya. Njegov nastup u Istrebljivaču donio mu je uloge u filmovima kao što su: Osterman Weekend (1983), Žena soko (1985), Autostoper (1986), Bijeg iz Sobibora (za koji je 1987. osvojio nagradu Zlatni globus za najboljeg sporednog glumca u kategoriji serije, mini serije ili televizijskog filma), zatim slijede Slijepa srdžba (1989), Krv heroja (1989) i Wedlock (1991).